Publication: Magyar Közlöny
Issue: MK-2002-82 (Year: 2002, Number: 82)
Era: 1990-2004
Section: A Csongrád Megyei Közigazgatási Hivatal vezetõje indítványában azt kifogásolta, hogy az önkormányzat rendeletében az építmények utáni adó mértékének meghatározásánál a helyi adókról szóló 1990. évi C. törvény (a továbbiakban: Htv.) elõírásaitól eltérõ feltételeket és fogalmakat használ, illetõleg nem az építmény m
Paragraph Index: 1

A Csongrád Megyei Közigazgatási Hivatal vezetõje indítványában azt kifogásolta, hogy az önkormányzat rendeletében az építmények utáni adó mértékének meghatározásánál a helyi adókról szóló 1990. évi C. törvény (a továbbiakban: Htv.) elõírásaitól eltérõ feltételeket és fogalmakat használ, illetõleg nem az építmény m 2-ben számított alapterülete szerinti, hanem annak hasznosításától függõen, eltérõ mértéket vezet be. Az indítványozó álláspontja szerint az azonos adóalanyok közötti önkényes és ésszerû indok nélküli különbségtétel következtében a szabályozásnak ez a módja az Alkotmány 70/A. §-ban megfogalmazott hátrányos megkülönböztetés tilalmába ütközik. A Közigazgatási Hivatal vezetõje utóbb kiegészítette indítványát azzal, hogy mivel a támadott Ör. a Htv. elõírásaival ellentétes módon állapította meg az építményadó mértékét, az Alkotmány 44/A. § (2) bekezdésében foglaltakat is megsértette. Más indítványozó azt is kifogásolta, hogy az Ör. az emelt összegû adó fizetésére kötelezett adóalanyok esetében a tárgyévi iparûzési adóelõleg 35%-ra vonatkozó maximált mértékét sem engedi alkalmazni. Álláspontja szerint ezzel a rendelkezésével az önkormányzat megsértette az Alkotmány 9. § (2) bekezdésével védett vállalkozáshoz való jogot és a gazdasági verseny szabadságát. II. Az Alkotmánybíróság a rendelkezõ részben foglalt döntését a következõ jogszabályi helyekre alapozta: Az Alkotmány:

Source: https://magyarkozlony.hu/hivatalos-lapok/4e837f504d08b7a3fc657d9926e04ec19cc8ce01/dokumentumok/a379150f888aac0035f6fd1ccea8dfbecc57522d/letoltes